b'\n_START_ARTICLE_\nDelos\n_START_SECTION_\nZgodovina\n_START_PARAGRAPH_\nRaziskave anti\xc4\x8dnih kamnitih ko\xc4\x8d na otoku ka\xc5\xbeejo, da je bil naseljen \xc5\xbee v 3. tiso\xc4\x8dletju pred na\xc5\xa1im \xc5\xa1tetjem. Tukidid opredeljuje prvotne prebivalce kot piratske Kareze, ki jih je verjetno s Krete izgnal kralj Minos.  V \xc4\x8dasu Odiseje je bil otok tudi rojstni kraj dvoj\xc4\x8dkov bogov Apolona in Artemide (\xc4\x8deprav je nekaj zmede z Artemidinim rojstnim krajem, Delos ali otok Ortigija). Dejansko je bil med letoma 900 pred na\xc5\xa1im \xc5\xa1tetjem in 100 na\xc5\xa1ega \xc5\xa1tetja Delos veliko kultno sredi\xc5\xa1\xc4\x8de, kjer je deloval tudi Dioniz, pa tudi titanka Leto, mati omenjenih bo\xc5\xbeanstev dvoj\xc4\x8dkov. S\xc4\x8dasoma je dobil panhelenski verski pomen, nanj so sprva romali Jonci._NEWLINE_Mestna dr\xc5\xbeavica Atene je poskrbela za \xc5\xa1tevilna "obredna o\xc4\x8di\xc5\xa1\xc4\x8denja", da bi otok postal primeren za pravo \xc4\x8da\xc5\xa1\xc4\x8denje bogov. Prvo je bilo v 6. stoletju pred na\xc5\xa1im \xc5\xa1tetjem pod vodstvom tirana Pejzistrata, ki je odredil, da se izkopljejo vsi grobovi iz templjev, ostanki trupel pa  preselijo na drug bli\xc5\xbenji otok. V 5. stoletju v 6. letu pelopone\xc5\xa1ke vojne je bil po navodilu delfskega prero\xc4\x8di\xc5\xa1\xc4\x8da celoten otok o\xc4\x8di\xc5\xa1\xc4\x8den vseh trupel. Nih\xc4\x8de naj ne bi umrl ali se rodil na otoku zaradi njegovega svetega pomena, ohranil naj bi svojo nevtralnost pri delovanju, saj nih\xc4\x8de ni mogel uveljavljati lastni\xc5\xa1tva z dedovanjem. Takoj po tem o\xc4\x8di\xc5\xa1\xc4\x8denju so praznovali prvi petletni festival delo\xc5\xa1kih iger. _NEWLINE_Po perzijskih vojnah je bila na otoku ustanovljena Delsko-ati\xc5\xa1ka pomorska zveza, in to leta 478 pred na\xc5\xa1im \xc5\xa1tetjem. Kongresi so bili v templju (lo\xc4\x8dena \xc4\x8detrtina je bila rezervirana za tujce in sveti\xc5\xa1\xc4\x8da tujih bo\xc5\xbeanstev). Tukaj je bila tudi skupna zakladnica zveze, ko jo je leta 454 pred na\xc5\xa1im \xc5\xa1tetjem Periklej preselil v Atene. _NEWLINE_Na otoku niso imeli mo\xc5\xbenosti za pridelavo hrane, za tekstil ali les, vse so uva\xc5\xbeali. Omejeni viri vode so bili izkori\xc5\xa1\xc4\x8deni z obse\xc5\xbeno cisterno in vodovodnim sistemom, vodnjaki in sanitarno kanalizacijo. Razli\xc4\x8dne regije so upravljale agore (trg)._NEWLINE_Strabon navaja, da so leta 166 pred na\xc5\xa1im \xc5\xa1tetjem Rimljani Delos preoblikovali v prosto pristani\xc5\xa1\xc4\x8de, kar je bilo delno spodbujeno z iskanjem prekinjene trgovine z Rodosom, ko je bil tar\xc4\x8da rimske sovra\xc5\xbenosti._NEWLINE_Rimski trgovci so pri\xc5\xa1li po deset tiso\xc4\x8d su\xc5\xbenjev, ki so jih zajeli  kilikijski pirati ali so bili ujeti v vojnah po razpadu  selevkidskega cesarstva. Postal je sredi\xc5\xa1\xc4\x8de trgovine s su\xc5\xbenji in najve\xc4\x8dje na \xc5\xa1ir\xc5\xa1em obmo\xc4\x8dju._NEWLINE_Otok je leta 88 pred na\xc5\xa1im \xc5\xa1tetjem napadla vojska Mitridata VI. Pontskega, ki je bil neomajen sovra\xc5\xbenik Rima in je ubil okoli 20.000 Rimljanov. \xc5\xa0e en uni\xc4\x8dujo\xc4\x8d napad so izvedli pirati leta 69 pred na\xc5\xa1im \xc5\xa1tetjem. Pred koncem 1. stoletja pred na\xc5\xa1im \xc5\xa1tetjem so spremenili trgovske poti; Delos je bil nadome\xc5\xa1\xc4\x8den s Puteolijem kot glavno to\xc4\x8dko italijanske trgovine z vzhodom. Kot kultno sredi\xc5\xa1\xc4\x8de je Delos za\xc4\x8del zelo nazadovati._NEWLINE_Zaradi navedene zgodovine Delos v primerjavi z drugimi gr\xc5\xa1kimi otoki ni imel avtohtonega prebivalstva, zato je tudi pozneje ostal nenaseljen._NEWLINE_Od leta 1872 Francoska \xc5\xa1ola v Atenah na otoku izkopava kompleks stavb, ki se lahko primerjajo s tistimi v Delfih in Olimpiji._NEWLINE_Leta 1990 je UNESCO vpisal Delos na seznam svetovne dedi\xc5\xa1\xc4\x8dine in ga navaja kot "izjemno obse\xc5\xbeno in bogato" arheolo\xc5\xa1ko najdi\xc5\xa1\xc4\x8de, ki "vzbuja podobo velikega svetovljanskega sredozemskega pristani\xc5\xa1\xc4\x8da".\n_START_SECTION_\nPrebivalstvo\n_START_PARAGRAPH_\nGr\xc5\xa1ki popis 2001 poro\xc4\x8da o 14 prebivalcih na otoku. Otok je upravno del ob\xc4\x8dine Mikon.'